Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: Melléklet a 256/2001. (XII. 18.) Korm. rendelethez
Paragraph Index: 1360

160. Magán idegenforgalom Turisztika, rokonlátogatás, gyógykezelés, tanulmányút stb. célból Magyarországra érkező külföldiek magyarországi kiadásai (szállás, étkezés, szórakozás, saját használatra vagy ajándékozásra történő vásárlás stb.) miatt bankjegy beváltásából, eurocsekk átutalásából, közvetlen fizetésre történő felhasználásából, illetve ügyfélkártya (Visa, Eurocard, Mastercard stb.) felhasználásából, valamint forint bankjegy kiszállításából származó bevételek. Az utazási irodák, szállodák, idegenforgalmi hivatalok és egyéb tevékenységként idegenforgalommal foglalkozók, idegenforgalmi szolgáltatásból származó, a közvetítői jutalék levonásával számított bevételei. A lakosság külföldre utazásával kapcsolatban felmerült kiadások: a valutaváltások, utazási irodák lakossági utakkal kapcsolatos kiadásai, valamint az ügyfélkártya felhasználásából származó kiadások. A belföldi üdülési jog külföldire történő cseréje (pl. RCI csatlakozás és csere) miatti fizetések, a gyógykezelés alatt állók és diákok ösztöndíj ellátmánya, utazási költsége és egyéb kiadásai. (A kiutazók részéről vásárolt menetjegyek miatti kiadás a 060. Személyszállítás jogcímre kerül, kivéve a célországon belüli utazást és tengeri körutat.) Üzleti szolgáltatások

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes